Document ID: /roh_data/filtered/fineweb-2-filterrobots_roh.jsonl.gz/31032

La regenza grischuna conceda plinavant ina contribuziun dad 1,45 milliuns francs per il project «Fairtrail Grischun 2024-2027». Quai en il rom da la nova politica regiunala da la Confederaziun, uschia che la Confederaziun surpiglia la mesadad da questa contribuziun.
Sco ambassadur da la marca po la campagna vinavant quintar cun Nino Schurter. Sco Grischun Vacanzas annunzia, han il profi da velo e Grischun Vacanzas prolungà lur contract communabel.
Fairtrail duai prevegnir a conflicts tranter peduns e pedunas e mountainbikras e mountainbikers. In focus spezial metta la campagna en fin ils 2027 sin il guaud e las alps. Differentas mesiras duain meglierar la situaziun.